"افسوس چھُ زِ کٔشیرِ ہٕندِ توٲریخُک سارِوٕے کھۅتہٕ اہم حِصہٕ آو غٲر ضروری زٲنِتھ گال کھاتس تراونہٕ ،سُہ گو ، کٲشرِ زبٲنۍ تہٕ اَمہ چہ شٲعری ہُند توٲریخ ۔ اَتھ موضوعس متعلق لیکھنٕچ کرنہٕ از تام کٲنسہ کو شش.... یہ زٲنِتھ تہ زِ قومہٕ خٲطرٕ چھُ زبٲنۍ ہُند ترقی یافتہٕ آسُن ضروری ،زنگہ پٮ۪ٹھ زَنگ تھٔوِتھ ترقی پسندی ہٕندۍ لاف دِنۍ نے پانہٕ پانس ٹھٹھٕ کرُن چھُ تہٕ اَدٕ کیاہ چھُ!.... مے اوس خیال کٲشرِ زبٲنۍ ہُند یہ مکمل توٲریخ کرن[7] جلدٕے شائع اماپوز تہ سپُد نہٕ مُمکن ، نہ چھُ برونہہ کُن یہ ارادٕ بعمل یِنُک توقع ، اوَے آس فلحال تۅہہ برۅنہہ کُن للہٕ واکھ تہٕ کلامِ شیخ نور الدین ریشی ہٮ۪تھ، اگر اَمہ سٍتۍ تہندِ ادبی زوقٕکۍ تقاضہٕ پورٕ سپدَن ، بہٕ کرٕ فخر زِ قدرتن چھِ کٲشرِ زبٲنۍ تہٕ شٲعری ہُند توٲریخ لیکھنٕچ کٲم میٲنۍ سٕے قسمتس منزلیچھمٕژ"۔ ﴿دیباچہ کشمیری زبان اور شاعری ، حصہ اول، ص17۔24۔ 26۔ د ویم ایڈیشن تحریر عبدالاحد آزاد 4 اکتوبر 1946ء﴾۔